উপজেলা কৃষি কর্মকর্তা মো.আতিক উল্লাহ বলেন, চাষের আগে মাঠ পর্যায়ে কর্মরত উপ-সহকারি কৃষি কর্মকর্তারা ভাল বীজ কিনতে এবং রোপন করতে কৃষকদেরকে দিকনির্দেশনা দেন। যাতে কৃষকরা ভেজাল বীজ কিনে কোন ধরণের প্রতারণা বা ক্ষতির শিকার না হন। অনেক দোকানে ভাল মানের বীজ বিক্রি করা হলেও কিছু অবৈধ মুনাফালোভী দোকানী কারসাজির মাধ্যমে ভেজাল বীজ বিক্রি করে কৃষকরা ঠকাচ্ছে। তিনি বলেন, এসব ব্যাপারে আমরা লিখিত অভিযোগ পেলে ক্ষতিগ্রস্থ কৃষকের ক্ষতিপুরণের ব্যবস্থা নেব। পাশাপাশি অভিযুক্ত দোকানদারের বিরুদ্ধে আইনগত ব্যবস্থা নেব।